《满江红 用吴渊吴潜二公韵》
宋代·王淮

踏遍江南，予岂为、解衣推食。谩赢得、烟波短棹，月楼长笛。

看剑赢名心已死，积薪涕泪今谁滴。想中原、一望一伤情，英雄客。

形势地，还如昔。谈笑里，封侯觅。岂有于前代，无于今日。

龙豹莫藏韬略手，犬羊快扫腥膻迹。看诸公、事业卜枭卢，何劳掷。

作者简介：王准（1126年—1189年），字季海，金华城区人。南宋名相。绍兴十五年（1145年）考中进士，授临海尉。历任监察御史、右正言、秘书少监兼恭王府直讲、太常少卿、中书舍人。官至左丞相，封鲁国公。淳熙十六年（1189年）卒，赠少师，谥文定。